  Майя Бывальцева Удмуртиысь ветеринарияя валтӥсь управлениен кивалтӥсе юнматӥзы Николай Котельниковез. Элькун тӧролэн резиденцияз аппарат кенешонын 17-тӥ коньывуонэ со сярысь ивортӥз улосвыл кивалтэтлэн тӧроез Виктор Савельев. Удысэтлы кивалтӥсез юнматон сярысь пуктэтэз кинюртӥз Удмуртилэн тӧроез Александр Соловьёв. Выль кивалтӥсен тупанкыл ужалоз 2016-тӥ арысь 17-тӥ коньывуонысен 2017-тӥ арысь 16-тӥ коньывуонозь. Выль интыуже юнматэмлэсь азьвыл Котельников кивалтӥз Дэри ёросысь пӧйшуръёслэн висёнъёсынызы нюръяськонъя ветеринарияя станциен. Пусъёмы, элькунысь ветеринарияя управлениен берло 22 ар ӵоже кивалтӥз Геннадий Бурдов. Али со Удмуртиысь тӧролэн внештатной советникез луэ. ВАТСАН Котельников Николай Николаевич вордскиз 1962-тӥ арын 11-тӥ инвожое Камбарка ёросысь Кухтино гуртын.  1985-тӥ арын Троицкысь ветеринарияя институтэз «ветеринария» ӧнеръя йылпумъяз.  1985–1987 аръёсы «Заря» колхозын ужаз;  1987–1996 аръёсы — «Память Кирова» колхозын, колхозлэн тӧроез;  1996–1999 аръёсы — Федерал почта герӟетлэн Каракулиноысь ёзэтэзлэн кивалтӥсез, Федерал почта герӟетлэн Удмурт Элькунъя управлениез;  1999–2004 аръёсы — Каракулино ёросысь пӧйшуръёслэн висёнъёсынызы нюръяськонъя ветеринарияя станцилэн кивалтӥсез — Каракулино ёросысь ветеринарияя валтӥсь кун инспектор;  2004–2005 аръёсы — Каракулино ёрос администрацилэн тӧроезлэн агропром огъетэз азинтонъя воштӥсез — гурт возёсъя ёзэтлэн кивалтӥсез;  2013–2016 аръёсы — Дэри ёросысь пӧйшуръёслэн висёнъёсынызы нюръяськонъя ветеринарияя станцилэн кивалтӥсез. Тегъёс: Мерлык Ижкар ВикторСавельев Удмуртия пӧйшуръёс тазалыкезутён ветеринария  